钦定古今图书集成/明伦汇编/闺媛典/第046卷 > 王孝谦妻袁氏
## 钦定古今图书集成/明伦汇编/闺媛典/第046卷 > 王孝谦妻袁氏

按《太平御览》：九江王孝谦妻者，同郡袁氏之女，字贵
女，与母俱流移共止。孝谦好酒凶悖，无子婿之礼，贵
女每涕泣谏喻，不能匡改。母怨孝谦之为贵女，辄悲
哀不食，言于邻人曰：“为子致母于辱，非孝也；事无道
之人，非义也。昔秋胡之妻，不忍见不义之人，我何为
生于世间哉？”乃自杀。